הנחיות למלאכי השביל

יש לקרוא בעיון לפני הוספת שימכם לרשימה. תודה רבה
== הנחיות כלליות ==
*הרשימה מיועדת למלאכי שביל שמארחים ללא תשלום, או תשלום של עד 15 ש"ח עבור לינה למטייל. אם אתם מבקשים תשלום גבוה יותר, אנא הרשמו במקומות לינה שגובים יותר מ-15 ש"ח ועד 120 ש"ח, בדף שירותים בתשלום.
*אם אתם נרשמים / יוצאים מהרשימה אנא רשמו בתחתית הדף בשדה: "נא לתאר מה שינית" את מהות השינוי שבצעתם.
*מניסיון העבר מומלץ לשוחח בטלפון עם המבקשים להתארח אצלכם. זה מאפשר לסנן "מתחזים".
*המטיילים הולכים 12-10 שעות ביום ויעדיפו ללון בקרבת השביל. תוספת הליכה סבירה למקום מגוריו של מלאך שביל היא עד 2 ק"מ מהשביל. מרחק זה המטייל צריך להוסיף גם למחרת היום בעת חזרתו לשביל. זו תוספת של 4 ק"מ שבמושגי הטיול בשביל מורידים שעה וחצי מההליכה באותו יום, וזה זמן משמעותי.
*אם אתם מתגוררים במרחק העולה על 2 ק"מ מהשביל צריך להציע הסעה למטייל. הדבר חשוב במיוחד בשעות הבוקר כאשר המטיילים מבקשים להתחיל ללכת בשעה מוקדמת. לא רק המרחק מהשביל קובע אלא גם כמה זמן לוקח להגיע חזרה לשביל. זמן נסיעה סביר חזרה לשביל הוא כ-20 דקות. אם אינכם יכולים להתחייב להסעה באופן קבוע ניתן לרשום: הסעה מהשביל / לשביל כאשר מתאפשר. המדובר בנסיעה בכביש רגיל בלבד. רישומים ביישובים מרוחקים אינם עוזרים למטיילים והם ימחקו. תודה רבה על הבנתכם.
*על מנת למנוע פניות מיותרות אליכם, אם אתם מארחים רק שביליסטים אנא רישמו זאת ברשימה. במידה ולא תציינו זאת גם מטיילי יום יתקשרו אליכם.
* נא לא לפרסם אירוח ללא לינה, ללא מקלחת או אירוח חד פעמי . פרסומים כאלה אנא בצעו בקבוצות פייסבוק ייעודיות לשביל. 
*יש רשימות נוספות שמעתיקות את השמות מכאן כולל אפליקצית השביל. אין לנו קשר לאתרים אלה, ואין לנו דרך להסיר אתכם משם. אנא דאגו לכך.
*לנוחיות המטיילים הרשימה חולקה לארבעה חלקים: מדן לחיפה, מחיפה לת"א, מת"א לבית גוברין, מלכיש לאילת. אנא הקפידו על רישום מתאים.
*על מנת למנוע ניצול לרעה של הכנסת האורחים שלכם, נופשים אינם זכאים להשתמש בשרות שאתם נותנים.
*על מנת לוודא שהשינויים ברשימה נעשים על ידי המלאכים עצמם ו/או על דעתם, שינויים נבדקים לעיתים מול מלאך השביל.
*אנשים שרוצים לעזור במים, קפה, שירותים ומידע אנא עשו זאת בפורומים השונים.
*במקרה של תלונה מצד מטיילים על התנהלות בלתי הולמת מצד המארח, הרישום ימחק באופן מיידי, ומלאך השביל יחסם לצמיתות!
* רישום שלא בהתאם לכללי הרשימה ימחק. תודה רבה על הבנתכם.
*תודה רבה על שיתוף הפעולה ותודה רבה מקרב לב לכל המלאכים על נכונותם לעזור.
== רישום ==
#יש לערוך את הדף אך ורק במקטע המתאים. ויקישביל:איך לערוך דףראו גם התאמה לעברית בעורך קוד המקור
#אחרי הרישום חובה לבדוק האם הרישום שלכם לא גרם לשינויים במבנה הדף (Show changes / תצוגה מקדימה). במקרה של שינויים בדף נא לשלוח מייל כרשום בסעיף 4.
#בסיום הרישום / מחיקה חובה לציין בתחתית העמוד את מהות השינוי ואת שם היישוב בו אתם מתגוררים. רישומים / מחיקות שלא בהתאם לכללים יבוטלו. 
#לחלופין ניתן ליצור קשר דרך הEmail : יש לרשום בשורה אחת את השירותים שאתם מציעים, מקום מגורים וטלפון ליצירת קשר.
=== סגנון ===
*רשמו כלהלן מתוך הרשימה: מספר המטיילים, בחדר / מיטות / שק"ש על הריצפה / אוהל בחוץ על הדשא, מקלחת, ארוחות, הקפצות (אם רלונטי), אינטרנט, מכולת. שם פרטי: טלפון חובה 050-1234567. כתובת דוא"ל אופציה. שומרי שבת / מארחים בשבת רשמו זאת. אם האירוח רק לשביליסטים אנא ציינו זאת.
*נא לא לרשום כתובת מגורים, שם משפחה, קישור לאתר ואנא השתמשו בפונט רגיל.
*נא להגביל את הרישום לשורה אחת בלבד
* אנא שימרו על הסדר ברשימה. הקדישו דקה או שתיים על מנת ללמוד את סימני השפה - Visual או Source.
*הרישום בדף באנגלית נעשה על ידי מנהלי הרשימה. במידה ואין ברצונכם להיכנס לרשימה באנגלית אנא רישמו בסוף שורת המידע את המילים: "לא באנגלית".
* שימו לב- בעריכה מהנייד לפעמים כל הטלפונים בדף הופכים לקישורים. עריכות כאלו ישוחזרו למצב הקודם אז נא לבדוק את הדף לפני שמירה. ( show changes)
* אנא הימנעו ממלל מיותר שמכביד על תחזוקת הרשימה. לדוגמה: אוירה טובה, תבואו בכיף, נארח בשמחה, נשמח לשמוע סיפורים, וכד'.
** רשמו מגבלות אירוח אם קיימות כאלה.
** אם אתם לא בטוחים לגבי שרות מסוים למטיילים אל תרשמו דבר. דוגמה: אל תרשמו "ארוחות לפעמים". השאירו את סעיף הארוחות ללא שום ציון. אם תרצו להפתיע את המטיילים בארוחה הם ישמחו.
**אם אתם שומרי שבת אנא רשמו זאת בשתי מילים "שומרי שבת". אין צורך לרשום גם: "נא לא להתקשר בשבת".
** אם אינכם שומרי שבת אין צורך לרשום מארחים בשבת אלא רק אם אינכם מארחים בשבת ו/או חגים.
**בבקשה לא לרשום "נא להיתקשר יומיים מראש" הנחיות אלה מופיעות בהנחיות למטיילים.
*הקפדה על כללים פשוטים אלה ושמירה על הסדר עוזרים לנו לתחזוקת הרשימה.
== מחיקה ==
*אל תשכחו למחוק את שימכם כאשר תפסיקו לארח. לא אחת מטיילים התקשרו למלאך שביל והתברר שהוא כבר לא מארח.
*אם אתם מסירים את עצמכם מהרשימה כאן, אנא הסירו את עצמכם גם מהרשימה באנגלית 
*אם אתם מתקשים במחיקה ניתן ליצור קשר דרך ה Email. נא לצרף את מספר הטלפון שפורסם על מנת להקל באיתור.
*אין קשר בין ויקישביל לאפליקציה בשביל ישראל. כדי להסיר את עצמכם ממנה תעשו גוגל "אפליקציית בשביל ישראל" וחפשו את פרטי הקשר של מי שפיתח אותה. בקשו להסיר את שימכם מהרשימה.
חזרה להרשמה
קטגוריה:שביל ישראל